Diari Oficial de la Generalitat Valenciana


Sumari del DOGV 8479, del 05-02-2019 (2019/1002)

CORRECCIÓ d'errades de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones amb diversitat funcional per a l'any 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8479

Data del DOGV
:   05-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1002


Data del document
:   01-02-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Correcció d'errades

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives

CORRECCIÓ d'errades de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones amb diversitat funcional per a l'any 2019. [2019/1002]  
Publicada la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones amb diversitat funcional per a l'any 2019, en el Diari Oficial de la Generalitat Valenciana número 8465, de 16 de gener de 2019, s'adverteix l'existència de diverses errades materials en els articles 3 i 4 de l'annex I (Condicions generals de la convocatòria dels acords d'acció concertada en matèria de serveis socials en el sector d'atenció a persones amb diversitat funcional); per això, d'acord amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, s'esmenen i rectifiquen les errades esmentades.  
  
  
1r. En l'article 3, Serveis a concertar: nombre de places i tipologia de serveis,  
On diu:  
«d) Serveis de centre de dia per a persones amb diversitat funcional intel·lectual, física i orgànica: 174 places.  
e) Serveis de centre de dia per a persones amb trastorn mental greu: 20 places»;  
Ha de dir:  
«d) Serveis de centre de dia per a persones amb diversitat funcional intel·lectual, física i orgànica: 154 places.  
e) Serveis de centre de dia per a persones amb trastorn mental greu: 40 places.  
  
2n. En l'article 4, Duració,  
On diu:  
«1. Els concerts socials que se subscriguen a l'empara de la present convocatòria tindran una duració d'un any, des de la data d'efectes fixada en la resolució i el document de formalització, i finalitzarà, en tot cas, el dia 31 de desembre de 2019, sense perjudici de la seua possible pròrroga»;  
Ha de dir:  
«Els concerts socials que se subscriguen a l'empara de la present convocatòria tindran una duració d'un any, des de la data d'efectes fixada en la resolució i el document de formalització, i finalitzarà, en tot cas, el dia 31 de desembre de 2019».  
  
Se suprimeixen els apartats 2 i 3 de l'article 4 de l'annex I.  
  
Cosa que es publica per a coneixement general, als efectes oportuns.  
  
  
València, 1 de febrer de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.